Scipio

Scipio (plurál Scipiones) bolo rímske cognomen používané najslávnejšou vetvou rímskeho patricijského rodu Corneliovcov. Scipionovci boli tradične politickými spojencami rodiny Paullov, jednej z vetiev rodu Aemilii. Mnohí príslušníci tejto rodiny sa vyznamenali predovšetkým počas púnskych vojen proti Kartágu. Ich rodinná hrobka, pochádzajúca z 3. storočia pred Kr., objavená v roku 1614 a úplne odkrytá v roku 1780, obsahuje cennú zbierku latinských nápisov, ktoré sú významným historickým prameňom z doby rímskej republiky.

Slávni Scipionovci:
 Lucius Cornelius Scipio, konzul 350 pred Kr.
 Lucius Cornelius Scipio Barbatus, konzul 298 pred Kr.
 Gnaeus Cornelius Scipio Asina, konzul 260 pred Kr. a 254 pred Kr.
 Lucius Cornelius Scipio, konzul 259 pred Kr.
 Gnaeus Cornelius Scipio Calvus, konzul 222 pred Kr.
 Publius Cornelius Scipio, konzul 218 pred Kr.
 Publius Cornelius Scipio Africanus, víťaz nad Hannibalom
 Publius Cornelius Scipio Nasica, konzul 191 pred Kr.
 Lucius Cornelius Scipio Asiaticus, konzul 190 pred Kr.
 Publius Cornelius Scipio Nasica Corculum, konzul 162 pred Kr. a 155 pred Kr.
 Publius Cornelius Scipio Aemilianus Africanus Numantinus, dobyvateľ Kartága
 Publius Cornelius Scipio Nasica Serapio, konzul 138 pred Kr.
 Publius Cornelius Scipio Nasica Serapio, konzul 111 pred Kr.
 Publius Cornelius Scipio Nasica, praetor 94 pred Kr.
 Quintus Caecilius Metellus Pius Cornelianus Scipio Nasica (Metellus Scipio), konzul 52 pred Kr.

Zdroj 

Staroveké rímske mená